ROMÂNIA

JUDEŢUL PRAHOVA

ORAŞ BOLDEŞTI – SCĂENI

CONSILIUL LOCAL

HOTĂRÂRE

    - privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului
                             Boldeşti-Scăeni

Având în vedere:

- referatul de aprobare, înregistrat sub nr.5726/23.03.2022 prin care primarul oraşului Boldeşti-Scăeni propune aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului Boldeşti-Scăeni;

- raportul de specialitate al compartimentului de resort, înregistrat sub nr.  5727/23.03.2022;

- Hotărârea Consiliului Local nr. 74/28.05.2018 privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului Boldeşti-Scăeni, cu modificările şi completările ulterioare;

- dispoziţiile art. 297 şi ale art 362 din OUG nr. 57/2019  privind Codul administrativ, cu modificările şi completările uletrioare;


- avizul secretarului general, înregistrat sub nr. 5728/23.03.2022

- avizul comisiei de specialitate nr. 2;
În temeiul dispoziţiilor art. 129 alin.(2), lit.”c”, alin.(6), lit.„a” şi lit. „b”, ale art. 139 alin. (1), precum şi ale art. 196 din OUG nr. 57/2019  privind Codul administrativ, cu modificările şi completările uletrioare,

Consiliul Local al oraşului Boldeşti-Scăeni adoptă prezenta hotărâre:

Art.1. (1) Se aprobă tarifele minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului Boldeşti-Scăeni, conform anexei nr. 1. 
(2) Tarifele aprobate la alin. (1) se vor aplica începând cu data de 1.04.2022, iar contractele de închiriere existente se vor modifica corespunzător prezentei hotărâri, prin acte adiţionale.

Art.2. Modul de calcul pentru plata utilităţilor este prevăzut în anexa nr. 2.
         Art.3. Se împuterniceşte primarul oraşului să semneze actele adiţionale la contractele de închiriere în condiţiile art. 1, alin. (2).

Art.4. Pe data adoptării prezentei hotărâri, Hotărârea Consiliului Local nr.  58/2011 privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului                              Boldeşti-Scăeni cu modificările şi completările ulterioare îşi încetează aplicabilitatea.
Art.5.  Anexele nr. 1 şi   nr. 2 fac parte integrantă din prezenta hotărâre

Art.6. Prezenta hotărâre se comunică Serviciului patrimoniu local şi monitorizarea serviciilor publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
               PREŞEDINTE DE ŞEDINŢĂ, 

                  MORARU ANA-MARIA                             

                                                                                CONTRASEMNEAZĂ

                                                                               SECRETAR GENERAL,

                                                                              TUDOR FLORINA NELI

Boldeşti-Scăeni, 29.03.2022
Nr.60
R O M Â N I A 

JUDEŢUL  PRAHOVA

ORAŞUL BOLDEŞTI - SCĂENI 

CONSILIUL  LOCAL

Nr.5728/23.03.2022

A  V  I  Z

- asupra proiectului de hotărâre privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului Boldeşti-Scăeni
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului Boldeşti-Scăeni, am constatat că acesta a fost iniţiat în conformitate cu prevederile legale în vigoare, având ca temei dispoziţiile OUG nr. 57/2019 privind Codul administrativ.

Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.

   SECRETAR GENERAL,

  TUDOR FLORINA NELI

